Värisaflori

Värisaflori eli saflori (Carthamus tinctorius) on yksivuotinen ruohovartinen mykerökukkainen kasvi, jonka kukista saadaan oranssia väriainetta ja siemenistä öljyä. Värisaflorin värjäysainetta on kutsuttu nimellä kartamiini (C43H42O22, CAS 36338-96-2) eli espanjanpuna. Kasvista käytetään myös nimeä väriohdake.Kartamiini Coloria

 Ulkonäkö ja koko 
Värisaflori jää yleensä alle metrin korkuiseksi, mutta Lähi-idässä on kaksimetrisiksi kasvavia lajikkeita.Helianthus  Economic botany, UCLA Kasvin lehdet sijaitsevat kierteisesti kiiltävässä karvattomassa varressa.Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85.  Lehdet ovat lyhytruotisia tai ruodittomia ja sepiviä, ja niiden jäykkä lapa on muodoltaan puikea, ehyt sekä piikkilaitainen.Puutarha.net: Saflori (Carthamus tinctorius) Värisaflorin kukkamykeröt, jotka ovat yksittäin varren ja sen haarojen latvassa, ovat kooltaan enimmillään 3 x 4 senttimetriä. Kukkien teriö on aluksi punakeltainen ja muuttuu sitten oranssinpunaiseksi. Värisaflorin hedelmät ovat hieman päärynänmuotoisia, nelisärmäisiä, valkoisia, kiiltäviä pähkylöitä, jotka ovat 6–8 mm pitkiä.

Laji muistuttaa kasvutavaltaan ja kukiltaan ohdakkeita.

 Levinneisyys 
Värisaflori on kotoisin Etelä-Aasiasta, mutta sitä on viljelty Kiinassa, Intiassa, Persiassa ja Egyptissä esihistoriallisesta ajasta alkaen. Keskiajalla se levisi Italiaan, Ranskaan ja Espanjaan, ja espanjalaiset veivät sen Amerikkaan. Ruotsissa sitä tavataan villiintyneenä.Den virtuella floran: Safflor (Carthamus tinctorius) 

 Käyttö 
Saflorinsiemenöljyssä on vähemmän tyydytettyjä rasvahappoja kuin muissa kasvirasvoissa. Siemenissä on usein 30–45 % rasvaa ja 34 % proteiinia. Kun siemenistä on puristettu öljy, puristusjätteet voidaan vielä käyttää karjan rehuksi. Safloria on aiemmin käytetty väriaineena. Sitä käytetään myös kansanlääkinnässä rohdoksena.Carthamus tinctorius L. Source: James A. Duke. 1983. Handbook of Energy Crops. unpublished.

Safloria kasvatetaan myös kuivakukiksi. Sen kuivatut kukinnot muistuttavat sahramia, ja safloria on myyty virheellisesti sahramin nimellä, Intiassa ja Afganistanissa sitä käytetään riisin värjäämiseen, kuten kurkumaakin.

 Lähteet 

 Aiheesta muualla 
Kasviatlas: Värisaflori (Carthamus tinctorius) Suomessa.
Carthamus Coloria
Safflower (Carthamus tinctorius L.)  Gernot Katzer's Spice Page 
United States Department of Agriculture (USDA): Carthamus tinctorius 
Flora of China: Carthamus tinctorius 
Dr. Duke's Phytochemical and Ethnobotanical Databases: Carthamus tinctorius  

Luokka:Asterikasvit
Luokka:Värikasvit
Luokka:Lääkekasvit
Luokka:Rehukasvit